સ્પેને ત્રણ સદી સુધી વેનેઝુએલાની પ્રજા પાસે કોકો, શેરડી તથા કીમતી મોતીની ખેતી કરાવીને ભારે શોષણ કર્યું. દક્ષિણ અમેરિકાના અન્ય દેશોમાં પણ સ્પેનના શાસનનો ત્રાસ વધતો જતો હતો. તેનો પહેલો વિરોધ ફ્રાન્સિસ્કો ધ મિરાન્ડાએ કર્યો. આથી મિરાન્ડાની ધરપકડ કરીને જેલમાં પૂરી દેવામાં આવ્યા અને જેલમાં જ તેમનું અવસાન થયું. તેના કારણે લોકો ભડકેલાં હતાં ત્યાં ૨૬ માર્ચ, ૧૮૨૨ના રોજ વેનેઝુએલામાં આવેલા વિનાશક ધરતીકંપે ભારે તબાહી મચાવી. એ વખતે સર્જાયેલી અંધાધૂંધીમાં સિમોન બોલિવર રાષ્ટ્રીય હીરો તરીકે ઉભરી આવ્યા. બોલિવરે વેનેઝુએલા જ નહીં કોલંબિયા, પનામા, ઇક્વાડોર, પેરુ અને બોલિવિયા જેવા દેશોમાં આઝાદીની આગ પ્રસરાવી. સ્પેન અને સ્થાનિક લોકો વચ્ચે ભારે જંગ થયો. કારાબોલો યુધ્ધ તેમાં નિર્ણાયક બન્યું ને તેમા સ્થાનિક લોકો જીતતાં ૫ જુલાઈ, ૧૮૧૧ના રોજ કોલંબિયા, પનામા અને ઇક્વાડોર અને વેનેઝુએલા જેવા પ્રદેશોએ સ્પેનથી સ્વતંત્ર થઈને સંઘની રચના કરી. ૧૯૩૦માં વેનેઝુએલા આ સંઘમાંથી અલગ પડીને સ્વતંત્ર દેશ તરીકે ઓળખાયો.